Só lyk kanse vir beurtkrag vir die week | Maroela Media
Eskom het Sondagaand aangekondig fase 2-beurtkrag gaan Maandag van 09:00 voortduur. Die kragvoorsiener verwag ook moontlike beurtkrag vir die komende week weens die vraag na elektrisiteit wat in die koue weerstoestande beduidend kan toeneem.
Volgens Eskom werk hy onverpoos om al sy opwekkingseenhede wat verlede week die gees gegee het, weer in diens te stel. "Eskom het egter nog nie voldoende vordering gemaak om sodoende beurtkrag vir die week heeltemal af te skaf nie."
Dit word egter verwag dat die kragnetwerk die komende week steeds erg onder druk sal wees.
Beurtkrag sal tot 22:00 Maandagaand voortduur. Dit word gedoen ten einde die noodopwekkerreserwes aan te vul sodat daar beter voorberei kan word vir die komende week.
Eskom se instandhoudingswerkers kon Sondag daarin slaag om 'n eenheid by die Kriel-kragstasie weer in diens te stel. Dit het 475 MW tot die kragnetwerk bygevoeg. Die herstel van die opwekkingseenhede by die Kriel- en die Tutuka-kragstasie was vertraag, wat tot die kragonderbrekings bygedra het.
"Eskom doen 'n beroep op mense om te help om elektrisiteitsverbruik te verminder ten einde die uitwerking van beurtkrag te versag."
Hulle het drie maande tyd gehad om onderhoud te pleeg. Die nuwe bewindvoerder maak blykbaar ook nie verskil nie. Dan nog beurt krag???